text: বিরলের সিটি মরিচ এ বছরেও বাম্পার ফলন | Birganj Pratidinবীরগঞ্জ প্রতিদিন
  রবিবার ১৭ ফেব্রুয়ারী ২০১৯ ৫ই ফাল্গুন, ১৪২৫ বঙ্গাব্দ
  সুষ্ঠ-তদন্ত ও জড়িতদের শাস্তি প্রদানের দাবীতে দিনাজপুরে মানববন্ধন
  চিলমারীতে সহস্রাধিক বিএনপি নেতা-কর্মীর আওয়ামী লীগে যোগদান
  খেলা ধুলা আর সংস্কৃতি চর্চার মাধ্যমে সন্তানদের শরীর ও মন সুন্দর-সতেজ থাকে
  তিস্তার পানির ন্যায্য হিস্যার দাবিতে তিস্তা নদীর বুকে মানববন্ধন
  সৈয়দপুরে স্কুলের বেতন ও সেশন ফি কমানোর দাবিতে অভিভাবকদের বিক্ষোভ ॥ প্রতিষ্ঠান অচল করে দেয়ার হুমকি
  তাহলে মানুষ সুচিকিৎসা পাবেন না-স্বাস্থ্যমন্ত্রী
  দিনাজপুরে আদিবাসীর জমি জোরপূর্বক দখলের পায়তাড়ার অভিযোগ
  >> << আপনি এখানে:প্রথম পাতা কৃষি ও উন্নয়ন বিরলের সিটি মরিচ এ বছরেও বাম্পার ফলন
  দিনাজপুরে এমবিএসকে'র গরু মোটাতাজাকরন প্রকল্পের আওতায় পশু খাদ্য হিসেবে ইউএমএস প্রযুক্তির নীরব বিপ্লব
  লালমনিরহাটে ছাত্রী ধর্ষণের অভিযোগে যুবক গ্রেফতার
  গম উৎপাদন দিনে দিনে কমছে-কৃষিমন্ত্রী
  হাকিমপুরে হারুনের মতবিনিময়
  মধ্যরাতে বস্তিতে আগুন, প্রাণ গেল ৯ জনের
  তারাগঞ্জে আওয়ামী লীগের মনোনীত প্রার্থীর বর্ধিত সভা অনুষ্ঠিত
  বিরলের সিটি মরিচ এ বছরেও বাম্পার ফলন
  Posted by bpratidin on জানুয়ারি ৩০, ২০১৮ in কৃষি ও উন্নয়ন, খবর, বাংলাদেশ | ০ Comment
  সুবল রায়, বিরল (দিনাজপুর) প্রতিনিধি ঃমরিচ মানে ঝাল, তা কাঁচা হোক আর শুকনা হোক। কিন্তু সব মরিচেই ঝাঁলের মাত্রা বেশি থাকেনা। তাহলে কোন মরিচে বেশি ঝাল? এক কথায় বলতে হবে বিরলের সিটি মরিচের কথা। প্রায় শত বছর ধরে বিরলের সবর্ত্র সিটি মরিচের আবাদ হলেও সময়ের বির্বতনে এ মরিচের চাষ বিলুপ্ত হতে চলেছে। কিন্তু প্রায় শতবর্ষী এ সিটি মরিচের চাষ অব্যাহত রেখে মরিচের জাতকে ক্ষুন্ন রেখেছে, বিরলের রাণীপুকুর ইউপির জগৎপুর গ্রামের কৃষকরা।
  শীতকাল মানে সিটি মরিচের মৌসুম। এখন মাঠে মাঠে মরিচের ক্ষেতগুলো থোকা থোকা কাঁচা মরিচে ভরে গেছে। দিনাজপুরের বিরল উপজেলা উর্বর (এঁটেল-দোআঁশ) মৃত্তিকা সমৃদ্ধ উপজেলা। এ উপজেলার প্রায় শত বছর থেকে আবাদ হয়ে আসা বিরলের সিটি মরিচের আবাদ এ উপজেলা থেকে এখনো পুরোপুরি বিলুপ্ত হয়নি। প্রায় ১যুগ আগে বিরলের ১০টি উপজেলায় ব্যাপকভাবে এ মরিচের চাষ হত। ছড়িয়ে-ছিটিয়ে এখানে সিটি মরিচের চাষ হলেও তার সাথে সাথী ফসল হিসেবে মরিচের পাশাপাশী মুলা, ডাটা, বেগুন, পিয়াজ, পালন শাক আবাদ করছেন। বিরলের রানীপুকুর ইউপির জগতপুর গ্রামে এ মরিচের আবাদ চোখে পড়ার মত। এ গ্রামের প্রায় ৬০-৬৫ বিঘা জমিতে এবার সিটি মরিচের আবাদ হয়েছে।
  জগতপুর গ্রামের মরিচ চাষী হাবিবুর রহমান জানান, আমার (বাপÑদাদা) আমল থেকে এ গ্রামে সিটি মরিচের আবাদ হয়ে আসছে। গত বছর ৫০ শতক জমিতে মরিচের আবাদ করেছিলাম। মরিচ বীজ তলা থেকে বাজারে বিক্রি পর্যন্ত উৎপাদন খরচ বাদ দিয়ে প্রায় ৩০ হাজার টাকা লাভ করেছি।
  মরিচ ব্যবসায়ী শাহিনুর ইসলাম জানান, শুধু দিনাজপুর জেলায় নয়, পার্শ্ববতী ঠাকুরগাঁও জেলা, রংপুর জেলা সহ বেশ কয়েকটি জেলায় এ মরিচের ব্যাপক চাহিদা রয়েছে। সিটি মরিচ শীতকালে রবি ফসল হিসেবে উৎপাদন হওয়ার কারনে, শীত কালের তরিতরকারি রান্নায় এ মরিচ ব্যবহার করলে, তরকারিতে ভিন্ন মাত্রার স্বাদ পরিলক্ষিত হয় বলে এ মরিচের কদরও বেশি।
  বিরল উপজেলা কৃষি সম্প্রসারণ অধিদপ্তর জানিয়েছে, সিটি মরিচে রোগ-বালাই তেমন একটা না হলেও প্রচন্ড শীতের কারণে গোঁড়া পঁচা রোগ হয়। শীতের প্রভাব কম হলে এবার ও কৃষকরা বাম্পার ফলন পাবে বলে তারা মনে করেন।
  প্রতি মৌসুমে ফলন্ত মরিচের ক্ষেত থেকে ৩ বার মরিচ সংগ্রহ করা যায়। শতক প্রতি ১ মণেরও অধিক মরিচ পাওয়া যায়। পাকা মরিচ শুকিয়ে সংরক্ষণ করে সারা বছর তরকারিতে বিশেষ করে যে কোন মাছ, মাংস রান্ন্ায় ব্যবহার করা হয়।